pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ออท.รัสเซียชื่นชมไทยประสบผลสำเร็จในการดำเนินมาตรการรับมือไวรัสโควิด-19 พร้อมผลักดันความร่วมมือกับไทยในทุกด้าน
วันพุธที่ 19 สิงหาคม 2563
ออท.รัสเซียชื่นชมไทยประสบผลสําเร็จในการดําเนินมาตรการรับมือไวรัสโควิด-19 พร้อมผลักดันความร่วมมือกับไทยในทุกด้าน
ออท.รัสเซียชื่นชมไทยประสบผลสําเร็จในการดําเนินมาตรการรับมือไวรัสโควิด-19 พร้อมผลักดันความร่วมมือกับไทยในทุกด้าน
วันนี้ (19 ส.ค. 63) เวลา 10.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายเยฟเกนี โตมีฮิน (Mr. Evgeny Tomikhin) เอกอัครราชทูตสหพันธรัฐรัสเซียประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสเข้ารับตําแหน่งใหม่ สรุปสาระสําคัญการหารือดังนี้
รองนายกรัฐมนตรียินดีที่ความสัมพันธ์ระหว่างไทยและรัสเซียมีความแน่นแฟ้น โดยแสดงความชื่นชมเอกอัครราชทูตที่มีบทบาทสําคัญในการกระชับความสัมพันธ์และความร่วมมือระหว่างกันนับตั้งแต่เข้ารับตําแหน่ง และกล่าวว่าในฐานะรองนายกรัฐมนตรีพร้อมสนับสนุนการทํางานของรัสเซียในทุกด้าน โดยเฉพาะสาขาที่ตนกํากับดูแล อาทิ ยุติธรรม วัฒนธรรม และการศึกษา
เอกอัครราชทูตรัสเซียกล่าวถึงสถานการณ์การแพร่ระบาดของโควิด-19 ในรัสเซียว่ามีแนวโน้มดีขึ้น และแสดงความชื่นชมการดําเนินมาตรการของรัฐบาลไทยในการยับยั้งการแพร่ระบาดของไวรัสโควิด-19 ที่ประสบผลสําเร็จเป็นอย่างมาก พร้อมขอบคุณรัฐบาลไทยและหน่วยงานที่เกี่ยวข้องที่ช่วยอํานวยความสะดวกในการนําชาวรัสเซียกลับประเทศอย่างต่อเนื่อง ทั้งนี้รัสเซียประสบผลสําเร็จในการพัฒนายาและวัคซีนป้องกันไวรัสโควิด-19 ซึ่งรัสเซียยินดีแลกเปลี่ยนข้อมูลและประสบการณ์ในด้านดังกล่าวแก่ไทยด้วย
ในการนี้เอกอัครราชทูตรัสเซียกล่าวถึงสถานการณ์โควิด-19 ที่ส่งผลกระทบต่อเศรษฐกิจโลก ทําให้มูลค่าการค้าระหว่างไทยกับรัสเซียลดลง แต่อย่างไรก็ตามพื้นฐานทางเศรษฐกิจของทั้งสองประเทศมีความเข้มแข็ง และมีศักยภาพที่จะพัฒนาความร่วมมือด้านเศรษฐกิจระหว่างกันได้อีกมาก
ด้านการศึกษา ทั้งสองฝ่ายยินดีที่มีความร่วมมือระหว่างสถาบันการศึกษาไทยและรัสเซียอย่างต่อเนื่อง โดยรองนายกรัฐมนตรีแสดงความขอบคุณที่รัสเซียมอบทุนการศึกษาให้แก่นักศึกษาไทย ตลอดจนทุนที่สถาบัน Skoltech ทูลเกล้าฯ ถวายให้แก่มูลนิธิสมเด็จพระเทพรัตนราชสุดาฯ ทั้งนี้เอกอัครราชทูตรัสเซียรับที่จะพิจารณามอบทุนการศึกษาให้แก่นักศึกษาไทยเพิ่มขึ้น ซึ่งจะมีส่วนสําคัญในการกระชับความสัมพันธ์ระหว่างทั้งสองประเทศด้วย
เอกอัครราชทูตรัสเซียยินดีที่สถานกงสุลใหญ่สหพันธรัฐรัสเซีย และกงสุลใหญ่สหพันธรัฐรัสเซีย ณ จังหวัดภูเก็ต ปฏิบัติหน้าที่อย่างเป็นทางการแล้ว และขอให้ไทยพิจารณาการเปิดสถานกงสุลกิตติมศักดิ์สหพันธรัฐรัสเซีย ณ จังหวัดเชียงใหม่ด้วย ซึ่งรองนายกรัฐมนตรีกล่าวว่ากระทรวงการต่างประเทศจะเสนอเรื่องให้คณะรัฐมนตรีพิจารณาต่อไป
รัฐบาลไทย-ข่าวทำเนียบรัฐบาล-จุรินทร์ รุกหนักนำกระทรวงพาณิชย์ ลุยจับคู่ธุรกิจสินค้าเกษตรและผลิตภัณฑ์เกษตรแปรรูป มูลค่าวันนี้อีกเกือบ 7,000 ล้านบาท
วันพุธที่ 20 พฤศจิกายน 2562
จุรินทร์ รุกหนักนํากระทรวงพาณิชย์ ลุยจับคู่ธุรกิจสินค้าเกษตรและผลิตภัณฑ์เกษตรแปรรูป มูลค่าวันนี้อีกเกือบ 7,000 ล้านบาท
วันพุธที่ 20 พฤศจิกายน 2562 โรงแรมเซ็นทารา -ลาดพร้าว เวลา 9.00 น. นายจุรินทร์ ลักษณวิศิษฏ์  รองนายกรัฐมนตรีและรัฐมนตรีว่าการกระทรวงพาณิชย์  เป็นประธานสักขีพยาน การทําข้อตกลง  MOU ในงานการจับคู่ธุรกิจ
โดยกรมส่งเสริมการค้าระหว่างประเทศ กระทรวงพาณิชย์ วันนี้ เพื่อเพิ่มมูลค่าการส่งออกและใช้เวทีการเจรจาการค้าโครงการจับคู่ธุรกิจสินค้าเกษตรและผลิตภัณฑ์เกษตรแปรรูป เบื้องต้นมูลค่าการเจรจาจากการจัดโครงการจับคู่ธุรกิจ (Bisiness Matching) สินค้าเกษตรและผลิตภัณฑ์เกษตรแปรรูป คิดเป็นจํานวน 232.6 9 ล้านเหรียญสหรัฐฯ หรือประมาณ 6,980 ล้านบาท
แบ่งเป็น 1.มูลค่าการเจรจาจากการลงนาม MOU ระหว่างบริษัทไทย และคู่ค้าต่างประเทศได้แก่ ฮ่องกง ฟิลิปปินส์ สิงคโปร์ จีน และอินเดีย จํานวน 14 ฉบับมูลค่าการซื้อขายคิดเป็นจํานวนทั้งสิ้น 138.69 ล้านเหรียญสหรัฐฯ หรือประมาณ 4,160 ล้านบาทประกอบด้วย สินค้าข้าว (ข้าวหอมมะลิไทย ข้าวหอม ข้าวขาว ข้าวเหนียว) ปริมาณรวม 145,000 ตัน ภายในหนึ่งปี สินค้าผลไม้อบแห้ง มะพร้าวอบแห้งมะม่วงอบแห้ง 500 ตู้ ภายในห้าปี สินค้ามะขามหวาน 20 ตู้ ภายในหนึ่งปี การลงนาม MOU ข้อตกลงซื้อขายสินค้าเกษตรระหว่างกรมกับ Bigbasket.com ( บริษัท Supermarket Grocery Supplies Pvt. Ltd.) (5 ล้านเหรียญสหรัฐฯหรือประมาณ 150 ล้านบาท) ภายในสองปีและมูลค่าคาดการณ์การค้าภายในงานเจรจาจับคู่ธุรกิจ (Business Matching) คิดเป็นจํานวน 94 ล้านเหรียญสหรัฐฯ หรือประมาณ 2,820 ล้านบาท
หลังจากนั้นในช่วงการเป็นประธานเปิดโครงการจับคู่ธุรกิจสินค้าเกษตรและผลิตภัณฑ์เกษตรแปรรูปนายจุรินทร์ กล่าว วันนี้ถือว่าเป็นวันพิเศษอีกวันนึงของประเทศไทยที่กระทรวงพาณิชย์ได้มีโอกาสจัดให้มีการพบปะกันระหว่างผู้ส่งออกของไทยและผู้นําเข้าจากประเทศต่างๆที่มาจากทั้งประเทศจีน อินเดีย ญี่ปุ่นเกาหลีใต้ อาเซีย ตะวันออกกลาง สหภาพยุโรป อเมริกา และแอฟริกา รวมทั้งสิ้น 176 บริษัท ขณะเดียวกันก็มีบริษัทจากประเทศไทยที่เป็นผู้ส่งออกมารวมกันอยู่ในที่นี้รวมทั้งสิ้น 150 บริษัท เพื่อเจรจาทําธุรกิจกัน ก่อให้เกิดการซื้อขายระหว่างกันที่สามารถคํานวณเป็นตัวเลขส่งออกของประเทศไทยได้ในทันที
"โดยสินค้าที่จะนํามาใช้ในการเจรจาซื้อขายกันในที่ประชุมแห่งนี้ประกอบด้วยสินค้าทั้งหมด 5 หมวด ซึ่งจะมุ่งเน้นสินค้าทางการเกษตร และสินค้าเกษตรแปรรูป ประกอบด้วยยางพารา มันสําปะหลัง ข้าว ผลไม้แปรรูป และผลิตภัณฑ์พลาสติกชีวภาพ
ขอถือโอกาศนี้ขอบคุณกระทรวงพาณิชย์กรมส่งเสริมการค้าระหว่างประเทศและกรมการค้าระหว่างประเทศที่ได้จัดให้มีการเจรจาพบปะระหว่างผู้นําเข้าและผู้ประกอบการไทยที่เกิดขึ้นในวันนี้ ขอแสดงความยินดีล่วงหน้ากับผู้ส่งออกไทยที่จะช่วยกันนําตัวเลขการส่งออกให้กับประเทศไทยได้ต่อไป" นายจุรินทร์ กล่าว
รัฐบาลไทย-ข่าวทำเนียบรัฐบาล-จุรินทร์ ผงาด ประธานประชุมคณะมนตรีประชาคมเศรษฐกิจอาเซียน ชูอาเซียนรักษาบทบาทในการเป็นภูมิภาคที่มีความสำคัญต่อระบบเศรษฐกิจของโลก
วันพฤหัสบดีที่ 31 ตุลาคม 2562
จุรินทร์ ผงาด ประธานประชุมคณะมนตรีประชาคมเศรษฐกิจอาเซียน ชูอาเซียนรักษาบทบาทในการเป็นภูมิภาคที่มีความสําคัญต่อระบบเศรษฐกิจของโลก
วันพฤหัสบดีที่ 31 ตุลาคม 2562 เวลา 09.00 น. (ณ ศูนย์แสดงสินค้าและการประชุมอิมแพค เมืองทองธานี) นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมคณะมนตรีประชาคมเศรษฐกิจอาเซียน
(AEC Council) ครั้งที่ 18 โดยมีรัฐมนตรีคณะมนตรีประชาคมเศรษฐกิจอาเซียน เลขาธิการอาเซียน เข้าร่วม ละก่อนที่จะเข้าสู่วาระการประชุมในวันนี้ นายจุรินทร์ กล่าวต่อสมาชิกว่า การรวมกลุ่มทางเศรษฐกิจของอาเซียนในทุกวันนี้เป็นที่ประจักษ์ชัดว่ามีพัฒนาการอย่างต่อเนื่อง มีความแข็งแกร่งและยังคงรักษาบทบาทในการเป็นภูมิภาคที่มีความสําคัญต่อระบบเศรษฐกิจของโลก ท่ามกลางสถานการณ์ความตึงเครียดระหว่างประเทศมหาอํานาจและการชะลอตัวของเศรษฐกิจโลก
จะเห็นได้จากขนาดเศรษฐกิจของอาเซียนที่เติบโตขึ้นกว่าเท่าตัวในช่วง 10 ปีที่ผ่านมา และมีการขยายตัวอย่างต่อเนื่องกว่าร้อยละ 4 ในขณะที่เศรษฐกิจโลกเติบโตอยู่ที่ประมาณร้อยละ 3 รวมทั้งยังคงเป็นภูมิภาคที่นักลงทุนทั่วโลกให้ความสนใจ โดยในปี 2561 ตัวเลขการลงทุนจากต่างประเทศในภูมิภาคอาเซียนขยายตัวถึงร้อยละ 5.3 สิ่งเหล่านี้เป็นผลสําเร็จจากความมุ่งมั่นของทุกประเทศสมาชิกที่ร่วมกันดําเนินการ ตั้งแต่แผนงานการจัดตั้งประชาคมเศรษฐกิจอาเซียน จนถึงแผนงานประชาคมเศรษฐกิจอาเซียน 2568 ในปัจจุบันที่ได้ดําเนินมาจนเกือบครึ่งทางแล้ว รวมทั้งในปีนี้ที่ไทยรับหน้าที่ประธานอาเซียน เราก็ได้ร่วมกันขับเคลื่อนประเด็นสําคัญต่างๆ ภายใต้แนวคิด “Advancing Partnership for Sustainability” ซึ่งจะช่วยสนับสนุนประชาคมเศรษฐกิจอาเซียนของเราทุกคนให้มีความสามารถในการแข่งขัน พร้อมรับมือกับความเปลี่ยนแปลงที่เกิดขึ้นในอนาคต และเติบโตได้อย่างยั่งยืน
นายจุรินทร์ กล่าวว่า การประชุม AEC Council ครั้งนี้ จะมีการหารือวาระที่สําคัญๆ ได้แก่ รับทราบความสําเร็จ ความคืบหน้า รวมถึงให้ความเห็นชอบเอกสารผลลัพธ์ประเด็นด้านเศรษฐกิจที่ไทยผลักดันในฐานะประธานอาเซียน รับทราบความคืบหน้ามาตรการสําคัญที่อาเซียนจะต้องดําเนินการในปีนี้ และให้ความเห็นชอบเอกสารแนวคิดในการทบทวนแผนงานประชาคมเศรษฐกิจอาเซียน 2025 ในระยะกลาง ให้แนวทางในการปรับปรุง กระบวนการทํางานภายใต้ประชาคมเศรษฐกิจอาเซียน ตลอดจน รับทราบการดําเนินการของอาเซียนเพื่อรับมือกับการปฏิวัติอุตสาหกรรม ครั้งที่ 4 เป็นต้น
นอกจากนี้ เราจะหารือการเตรียมการสําหรับการประชุมสุดยอดอาเซียน ครั้งที่ 35 ที่จะเกิดขึ้นในอีก 2 วันข้างหน้า โดยจะต้องให้ความเห็นชอบข้อมูลสรุปความคืบหน้าการดําเนินการภายใต้ประชาคมเศรษฐกิจอาเซียนที่จะรายงานต่อผู้นํา และรับทราบประเด็นด้านเศรษฐกิจที่จะปรากฏอยู่ในร่างแถลงการณ์ของประธานการประชุมสุดยอดอาเซียน รวมทั้งรายชื่อเอกสารผลลัพธ์ด้านเศรษฐกิจที่จะเสนอต่อที่ประชุมสุดยอดอาเซียนครั้งนี้ จากนั้นนายจะรินทร์ในฐานะประธานการประชุม จึงเริ่มการประชุม AEC Council
รายงานแจ้งว่าระหว่างวันนี้จนถึง 4 พย.2562 การประชุม AEC Council เป็นหนึ่งในเวทีการประชุมสุดยอดผู้นําอาเซียน ครั้งที่35 (35th ASEAN Summit) และการประชุมที่เกี่ยวข้องตลอด 5 วันนี้
รัฐบาลไทย-ข่าวทำเนียบรัฐบาล-ก.แรงงาน คว้าเหรียญการแข่งขัน World Skills Abu Dhabi 2017 มากที่สุดในกลุ่มอาเซียน
วันเสาร์ที่ 21 ตุลาคม 2560
ก.แรงงาน คว้าเหรียญการแข่งขัน World Skills Abu Dhabi 2017 มากที่สุดในกลุ่มอาเซียน
ก.แรงงาน คว้าเหรียญการแข่งขัน World Skills Abu Dhabi 2017 มากที่สุดในกลุ่มอาเซียน
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน เปิดเผยว่า พลเอกศิริชัย ดิษฐกุล รัฐมนตรีว่าการกระทรวงแรงงาน ชื่นชมเยาวชนที่ไปแข่งขันฝีมือแรงงานนานาชาติ ครั้งที่ 44 ณ กรุงอาบูดาบี สหรัฐอาหรับเอมิเรตส์ (World Skills Abu Dhabi 2017) ซึ่งได้รับเหรียญมากที่สุดในกลุ่มประเทศอาเซียน รวม 14 เหรียญ จาก 24 สาขา โดยเยาวชนไทยที่สามารถคว้าเหรียญรางวัลจากการแข่งขันได้ เหรียญเงิน (Silver) ได้แก่ นางสาวณัชชา แซ่โง้ว สาขาประกอบอาหาร และ 13 เหรียญฝีมือยอดเยี่ยม (Medallion for Excellence) ได้แก่ นายชโลทร ชูแสง สาขาโพลีเมคคานิกส์และระบบอัตโนมัติ, นายจักรภัทร เริ่มรักษ์และ นายปฏิภาณ ติใหม่ สาขาเมคคาทรอนิกส์, นายจีรวัฒน์ สกุณี สาขาเครื่องจักรกล CNC (เครื่องกลึง), นายปฏิภาณ นวพรรณ สาขาเครื่องจักรกล CNC (เครื่องกัด), นายสันติ ชูแก้ว สาขาเทคโนโลยีงานเชื่อม, นายธีระศักดิ์ จันทร์แมน, สาขาเทคโนโลยีระบบไฟฟ้าภายในอาคาร, นายพงศกร พราหมเกษม สาขาก่ออิฐ,นายโยธิน ซินเวียพรมราช สาขาเสริมความงาม, นายปราโมทย์ การัมย์ สาขาจัดดอกไม้, นางสาวพุทธพร ธรรมานุกูล สาขาแฟชั่นเทคโนโลยี, นางสาวจุฬารัตน์ ธรรมชัยชูศักดิ์ สาขาบริการอาหารและเครื่องดื่ม และนายปิยนันท์ ชาวปลายนา สาขาเทคโนโลยีระบบทําความเย็น นอกจากนี้ นางสาวณัชชา แซ่โง้ว ยังได้รับรางวัล Best of Nation สาขาประกอบอาหาร โดยเยาวชนที่สามารถคว้าเหรียญรางวัล จะได้รับเงินรางวัล เหรียญเงิน 200,000 บาท และเหรียญฝีมือยอดเยี่ยม (Certificate) 50,000 บาท พร้อมเตรียมสวัสดิการอื่นๆ สําหรับเยาวชนที่ร่วมแข่งขันในครั้งนี้ด้วย
นายสุทธิ สุโกศล อธิบดีกรมพัฒนาฝีมือแรงงาน กล่าวเพิ่มเติมว่า สําหรับสาขาอื่นๆ ถึงแม้จะไม่ได้รับรางวัล แต่น้องๆ เยาวชนที่เข้าร่วมการแข่งขันครั้งนี้ได้เรียนรู้และมีประสบการณ์มากยิ่งขึ้น สามารถนําความรู้ต่างๆ ที่ได้รับไปพัฒนาทักษะฝีมือของตนเองให้สูงขึ้น หรือสามารถนําไปแนะนําแก่น้องๆ ที่จะเข้าร่วมการแข่งขันในครั้งต่อๆไปได้อีกด้วย นอกจากนี้ยังเป็นการเตรียมความพร้อมให้กับประเทศไทย ซึ่งจะเป็นเจ้าภาพการแข่งขันฝีมือแรงงานระดับอาเซียนในปลายปีหน้าด้วย โดยเจ้าภาพจัดงานแข่งขันฝีมือแรงงานนานาชาติครั้งต่อไป ครั้งที่ 45 คือประเทศรัสเซีย พร้อมประกาศให้ World Skills China เมืองเซี่ยงไฮ้เป็นเจ้าภาพจัดการแข่งขันครั้งที่ 46 หรือ World Skills Shanghai 2021 ซึ่งเป็นเมืองเดียวที่ผ่านเกณฑ์คุณสมบัติตามที่ WSI กําหนด
+++++++++++++++++++
กองเผยแพร่และประชาสัมพันธ์
21 ตุลาคม 2560
รัฐบาลไทย-ข่าวทำเนียบรัฐบาล-บริษัทต่างๆ ควรมีมาตรการในการหลีกเลี่ยงและป้องกันเชื้อไวรัสโควิด-19 อย่างไร ??
วันพฤหัสบดีที่ 23 เมษายน 2563
บริษัทต่างๆ ควรมีมาตรการในการหลีกเลี่ยงและป้องกันเชื้อไวรัสโควิด-19 อย่างไร ??
บริษัทควรมีมาตรการป้องกันเชื้อไวรัสโควิด-19 อย่างไร ?
Q : บริษัทต่างๆ ควรมีมาตรการในการหลีกเลี่ยงและป้องกันเชื้อไวรัสโควิด-19 อย่างไร ??
A : 1.มีการจัดทําข้อมูลด้านสุขภาพของพนักงานทุกคน ติดตามประวัติการเดินทาง และสถานะสุขภาพปัจจุบัน เพื่อให้สามารถระบุตัวผู้ต้องสงสัยที่อาจติดเชื้อไวรัสโควิด-19 แล้วดําเนินการกักตัวหรือส่งตัวไปรักษาได้ทันท่วงที
2.ปรับเวลาการทํางานให้มีความยืดหยุ่น หรือใช้วิธีการอื่นเพื่อหลีกเลี่ยงมิให้พนักงานมารวมตัวกันเป็นจํานวนมาก และควรกําหนดระยะห่างที่นั่งระหว่างพนักงานแต่ละคนอย่างน้อย 2 เมตร
3.ควรมีการทําความสะอาดเพื่อฆ่าเชื้อโรค ภายในสถานที่ทํางานอย่างสม่ําเสมอ และควรมีจุดติดตั้งน้ํายาล้างมือและน้ํายาฆ่าเชื้อภายในที่ทํางานด้วย
รัฐบาลไทย-ข่าวทำเนียบรัฐบาล-นายผยง ศรีวณิช กรรมการผู้จัดการใหญ่ ธนาคารกรุงไทย ได้รับแต่งตั้งเป็นประธานสมาคมธนาคารไทยคนใหม่
วันพฤหัสบดีที่ 20 สิงหาคม 2563
นายผยง ศรีวณิช กรรมการผู้จัดการใหญ่ ธนาคารกรุงไทย ได้รับแต่งตั้งเป็นประธานสมาคมธนาคารไทยคนใหม่
ที่ประชุมคณะกรรมการสมาคมธนาคารไทยได้แต่งตั้งนายผยง ศรีวณิช กรรมการผู้จัดการใหญ่ธนาคารกรุงไทย ดํารงตําแหน่งประธานสมาคมธนาคารไทย คนที่ 24 แทนนายปรีดี ดาวฉาย กรรมการผู้จัดการ ธนาคารกสิกรไทย ที่ลาออกจากตําแหน่งประธานสมาคมธนาคารไทย เพื่อไปรับตําแหน่ง รมว.คลัง
ที่ประชุมคณะกรรมการสมาคมธนาคารไทย ได้แต่งตั้งนายผยง ศรีวณิช กรรมการผู้จัดการใหญ่ ธนาคารกรุงไทย ดํารงตําแหน่งประธานสมาคมธนาคารไทย คนที่ 24 แทนนายปรีดี ดาวฉาย กรรมการผู้จัดการ ธนาคารกสิกรไทย ที่ลาออกจากตําแหน่งประธานสมาคมธนาคารไทย เพื่อไปรับตําแหน่งรัฐมนตรีว่าการกระทรวงการคลัง โดยมีผลตั้งแต่เดือนสิงหาคม 2563
การรับตําแหน่งในครั้งนี้ มีภารกิจที่ต้องเร่งผลักดัน คือ การร่วมมือกับภาครัฐและเอกชนในการฟื้นฟูเศรษฐกิจของประเทศ รวมทั้งการพัฒนาระบบธนาคารพาณิชย์ให้เป็นดิจิทัลเต็มรูปแบบ เพื่อเป็นส่วนหนึ่งในการขับเคลื่อนเศรษฐกิจของประเทศให้ก้าวผ่านวิกฤตเศรษฐกิจและตอบโจทย์ทุกความต้องการของคนไทยในทุกภาคส่วน ทั้งนี้ ประธานสมาคมธนาคารไทยจะหารือกับผู้บริหารของธนาคารสมาชิกเพื่อร่วมกันกําหนดแผน ยุทธศาสตร์ของสมาคมธนาคารไทยในระยะถัดไป
ประวัติประธานสมาคมธนาคารไทย คนที่ 24
นายผยง ศรีวณิช ปัจจุบันอายุ 52 ปี สําเร็จการศึกษาระดับปริญญาตรี สาขาวิศวกรรมศาสตร์ ที่ University of Arizona ,Tucson, Arizona สหรัฐอเมริกา ระดับปริญญาโท สาขาบริหารธุรกิจ ที่ University of Pittsburgh, Pennsylvania สหรัฐอเมริกา มีประสบการณ์ในด้านธุรกิจการเงินการธนาคารมากว่า 20 ปี เคยดํารงตําแหน่ง Managing Director, Head of Global Markets & Country Treasurer Citibank N.A.,Thailand ระหว่างปี 2551-2557 ทํางานกับธนาคารกรุงไทยในปี 2558 ในตําแหน่ง รองกรรมการผู้จัดการใหญ่ ผู้บริหารสายงาน สายงานธุรกิจตลาดเงินตลาดทุน และปัจจุบันดํารงตําแหน่ง กรรมการผู้จัดการใหญ่ ธนาคารกรุงไทย
ฝ่ายกลยุทธ์การตลาด
โทร.0-2208-4174-8
รัฐบาลไทย-ข่าวทำเนียบรัฐบาล-สธ. เร่งสำรวจการจ้างงานทุกรูปแบบ พร้อมปรับให้เป็นไปตามค่าแรงขั้นต่ำ
วันพุธที่ 6 มิถุนายน 2561
สธ. เร่งสํารวจการจ้างงานทุกรูปแบบ พร้อมปรับให้เป็นไปตามค่าแรงขั้นต่ํา
กระทรวงสาธารณสุข เร่งสํารวจการจ้างงานลูกจ้างทุกรูปแบบของสถานบริการในสังกัด มอบผู้ตรวจราชการทุกเขตดูแลค่าแรงให้เป็นไปตามอัตราที่กําหนด
วันนี้ (6 มิถุนายน 2561) นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์กรณีการจ้างลูกจ้างชั่วคราวเงินบํารุงของหน่วยงานในกระทรวงสาธารณสุข ว่า รัฐมนตรีว่าการกระทรวงสาธารณสุข ได้มอบนโยบายในการจ้างไม่ต่ํากว่าค่าแรงขั้นต่ําที่กระทรวงแรงงานกําหนด ซึ่งกระทรวงสาธารณสุข มีบัญชีโครงสร้างอัตราค่าจ้างลูกจ้างชั่วคราวเงินนอกงบประมาณ (เงินบํารุง) สําหรับกลุ่มวิชาชีพและกลุ่มสนับสนุน สังกัดสํานักงานปลัดกระทรวงสาธารณสุข ที่ สธ 0201.034/ว 385 ลงวันที่ 20 มิถุนายน 2555 โดยในกลุ่มลูกจ้างสายสนับสนุน กรณีไม่กําหนดวุฒิการศึกษา ค่าจ้างขั้นต่ําชั่วคราว มีอัตราค่าจ้างของกระทรวงสาธารณสุข คิดว่าอาจจะต้องมีการปรับปรุงระเบียบต่อไป ทั้งนี้ กระทรวงสาธารณสุขยึดหลักการให้ค่าแรงจํานวน 23 วันทําการ ตามที่กระทรวงการคลังให้เป็นแนวทางกับส่วนราชการ หากทํางานล่วงเวลาหรือในวันหยุดราชการ ก็จะได้รับค่าแรงเพิ่ม
นายแพทย์เจษฎากล่าวว่า ได้สั่งการให้ผู้ตรวจราชการกระทรวง ดูแลการปรับค่าจ้างให้เป็นไปตามอัตราที่กําหนด และให้หน่วยบริการเร่งสํารวจและรายงานการจ้างงานทุกรูปแบบ และบันทึกข้อมูลส่งมายังส่วนกลาง เพื่อวางแผนเรื่องงบประมาณในอนาคต ในส่วนข้อเสนอของกลุ่มลูกจ้างชั่วคราวและพนักงานกระทรวงสาธารณสุข ที่ต้องการให้มีการตั้งคณะทํางานดูแลเรื่องนี้เป็นการเฉพาะนั้น กระทรวงสาธารณสุข ได้มีคณะกรรมการบริหารพนักงานกระทรวงสาธารณสุข (พกส.) ซึ่งได้เชิญตัวแทนลูกจ้างเพิ่มเติมจาก 12 เขตสุขภาพ เข้าร่วมประชุมล่าสุดเมื่อ 1 มิถุนายน 2561 และจะนัดประชุมต่อเนื่องเป็นระยะ
ในส่วนข้อตกลงข้อแรกที่ขอให้พิจารณาจัดจ้างพนักงานกระทรวงสาธารณสุขด้วยเงินงบประมาณของรัฐ อยู่ในอํานาจของกระทรวงการคลัง 2.การขอให้ลูกจ้างทุกคนทุกประเภท บรรจุเป็นพนักงานกระทรวงสาธารณสุข มีความเห็นแตกต่างของแต่ละกลุ่มวิชาชีพ บางกลุ่มไม่ต้องการเป็นพนักงานกระทรวงสาธารณสุข ขอให้เป็นไปโดยความสมัครใจ 3.การขอเยียวยาค่าประสบการณ์ในการปฏิบัติงานของกระทรวงสาธารณสุข อยู่ระหว่างการพิจารณาของคณะทํางาน และ 4.การขอรับค่าเสี่ยงภัยของ 3 จังหวัดชายแดนใต้ มอบผู้ตรวจราชการกระทรวงเขต 12 ทําข้อมูลเบื้องต้นและพิจารณาในรายละเอียด เพราะมีผลในภาพรวมหลายกระทรวง
“กระทรวงสาธารณสุข ได้ให้หน่วยงานที่เกี่ยวข้องเร่งดําเนินการตามที่ได้ตกลงกับกลุ่มลูกจ้างชั่วคราวและพนักงานกระทรวงสาธารณสุขไว้ ซึ่งขณะนี้มีความคืบหน้าทั้ง 4 ข้อ คาดว่าจะมีการประชุมอีกหลายครั้ง เพื่อให้ได้ข้อสรุปที่สามารถดําเนินการได้จริง เหมาะสม ภายในวันที่ 15 สิงหาคม 2561” นายแพทย์เจษฎากล่าว
***************************************** 6 มิถุนายน 2561
รัฐบาลไทย-ข่าวทำเนียบรัฐบาล-ข้าหลวงใหญ่ผู้ลี้ภัยแห่งสหประชาชาติเข้าเยี่ยมคารวะนายกรัฐมนตรี
วันศุกร์ที่ 7 กรกฎาคม 2560
ข้าหลวงใหญ่ผู้ลี้ภัยแห่งสหประชาชาติเข้าเยี่ยมคารวะนายกรัฐมนตรี
ข้าหลวงใหญ่ผู้ลี้ภัยแห่งสหประชาชาติเข้าเยี่ยมคารวะนายกรัฐมนตรี
วันนี้ (7 ก.ค. 60) เวลา 13.30 น. ณ ทําเนียบรัฐบาล นายฟิลิปโป กรันดี (Filippo Grandi) ข้าหลวงใหญ่ผู้ลี้ภัยแห่งสหประชาชาติ (United Nations High Commissioner for Refugees: UNHCR) เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสการเดินทางเยือนประเทศไทยอย่างเป็นทางการ
ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวขอบคุณ UNHCR ในนามรัฐบาลและประชาชนชาวไทย ที่ร่วมมือกับไทยมาตั้งแต่สมัยสงครามอินโดจีนจนถึงปัจจุบันในการให้ความช่วยเหลือผู้หนีภัย รวมถึงการทํางานร่วมกับภาครัฐ และ NGOs ต่างๆ เพื่อให้ความคุ้มครองกลุ่มผู้หนีภัย โดยไทยพร้อมที่จะร่วมมือกับ UNHCR ในการส่งผู้หนีภัยการสู้รบจากเมียนมากลับ ตามหลักความสมัครใจ
ในการนี้ นายกรัฐมนตรียังกล่าวยินดีที่ UNHCR แต่งตั้ง น.ส. ไปรยา ลุนด์เบิร์ก นักแสดงชาวไทย เป็นทูตสันถวไมตรี UNHCR คนแรกของประเทศไทยและคนแรกของภูมิภาคเอเชียตะวันออกเฉียงใต้ รวมถึงการทํางานร่วมกับผู้มีชื่อเสียงชาวไทยคนอื่น เช่น พระมหาวุฒิชัย วชิรเมธี เพื่อส่งเสริมแนวคิดระหว่างความเชื่อและการอยู่ร่วมกันโดยสันติในสังคมพหุวัฒนธรรม (interfaith) และความเชื่อมโยงระหว่างหลักพระพุทธศาสนากับหลักมนุษยธรรม
ทั้งสองฝ่ายเห็นพ้องว่า การแก้ปัญหาไม่ใช่เพียงประเทศหนึ่งประเทศใด แต่ทุกประเทศควรร่วมกันแก้ไขปัญหา โดยนายกรัฐมนตรีย้ําว่า ไทยให้ความสําคัญกับการจัดการและป้องกันปัญหาที่ต้นเหตุในประเทศต้นทาง ในขณะที่ประเทศแรกรับควรให้การดูแลตามหลักมนุษยธรรม และประเทศปลายทางควรเพิ่มความช่วยเหลือ ทั้งในแง่ของการรับไปตั้งถิ่นฐาน และการให้ความช่วยเหลืออื่นๆ แก่ประเทศต้นทาง และประเทศแรกรับ
ในโอกาสนี้ นายกรัฐมนตรีแสดงความขอบคุณ UNHCR ที่ร่วมมือกับไทยให้ความช่วยเหลือผู้หนีภัยชาวกัมพูชา ลาว เวียดนาม และเมียนมาจํานวนมาก โดยเมื่อเดือนตุลาคม 2559 ได้ส่งกลุ่มนําร่องกลับเมียนมาแล้ว 71 คน ซึ่งเจ้าหน้าที่ไทยได้ติดตามดูแลสภาพความเป็นอยู่ของบุคคลเหล่านี้อย่างใกล้ชิด
ตอนท้าย นายกรัฐมนตรียังได้กล่าวย้ําว่า ไทยให้การดูแลบุคคลเหล่านี้เป็นอย่างดี ทั้งในด้านการศึกษา สาธารณสุข ความจําเป็นพื้นฐาน รวมทั้งให้พื้นที่พักพิงชั่วคราว โดยหวังว่า UNHCR จะประสานกับรัฐบาลไทยอย่างใกล้ชิด และยังคงให้การสนับสนุนด้าน logistics การขนส่ง รวมถึงคงความช่วยเหลือแก่กลุ่มที่ยังเหลืออยู่ในพื้นที่พักพิงชั่วคราวฯ ต่อไป
ด้านข้าหลวงใหญ่ผู้ลี้ภัยแห่งสหประชาชาติ แสดงความขอบคุณและชื่นชมรัฐบาลไทยที่ให้การดูแลกลุ่มบุคคลเหล่านี้เป็นอย่างดี โดยเฉพาะกับเด็ก
***********************************
รัฐบาลไทย-ข่าวทำเนียบรัฐบาล-​เอกอัครราชทูตรัฐคูเวตประจำประเทศไทยพร้อมสานต่อความร่วมมือและเสริมสร้างความสัมพันธ์อย่างเป็นรูปธรรม
วันพุธที่ 31 กรกฎาคม 2562
​เอกอัครราชทูตรัฐคูเวตประจําประเทศไทยพร้อมสานต่อความร่วมมือและเสริมสร้างความสัมพันธ์อย่างเป็นรูปธรรม
​เอกอัครราชทูตรัฐคูเวตประจําประเทศไทยพร้อมสานต่อความร่วมมือและเสริมสร้างความสัมพันธ์อย่างเป็นรูปธรรม
วันนี้ (31 กรกฎาคม 2562) เวลา 15.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายอับดุลเลาะห์ ญุมอะห์ อับดุลเลาะห์ อัลชัรฮาน (Mr. Abdullah Jomaa Abdullah AlSharhan) เอกอัครราชทูตรัฐคูเวตประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสพ้นจากหน้าที่ สรุปสาระสําคัญการหารือ ดังนี้
นายกรัฐมนตรีขอบคุณเอกอัครราชทูตรัฐคูเวตประจําประเทศไทยที่มีส่วนสําคัญในการส่งเสริมความร่วมมือไทย - คูเวต ในช่วงตลอดระยะเวลาการดํารงตําแหน่ง โดยขออวยพรให้เอกอัครราชทูตฯ ประสบความสําเร็จในหน้าที่การงานในอนาคต
เอกอัครราชทูตฯ แสดงความยินดีที่นายกรัฐมนตรีได้ดํารงตําแหน่งอีกครั้ง พร้อมกล่าวขอบคุณรัฐบาลไทยที่ให้ความร่วมมือและสนับสนุนการทํางานในไทยเสมอมา เป็นส่วนสําคัญในการส่งเสริมให้ความสัมพันธ์ไทย - คูเวต ดําเนินไปอย่างราบรื่น โดยยืนยันว่าจะทําหน้าที่เสริมสร้างความเข้าใจอันดีระหว่างกันต่อไป โอกาสนี้ เอกอัครราชทูตฯ เน้นย้ําว่า ชื่นชอบประเทศไทยเป็นอย่างมาก ทั้งยังมีความสนใจในพระราชกรณียกิจของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระบรมวงศานุวงศ์ทุกพระองค์
ทั้งสองฝ่ายยินดีกับความร่วมมือระหว่างกันที่มีความก้าวหน้าตามลําดับ โดยเฉพาะความร่วมมือด้านการศึกษา ที่ทางการคูเวตดูแลและสนับสนุนทุนการศึกษาให้แก่นักศึกษาไทยมาโดยตลอด ซึ่งเยาวชนเหล่านี้จะสามารถเติบโตเป็นบุคลากรที่มีคุณภาพ เป็นส่วนสําคัญในการพัฒนาชุมชน และประเทศได้ในอนาคต สําหรับด้านการท่องเที่ยวเชิงสุขภาพ ทั้งสองฝ่ายต่างยินดีที่ชาวคูเวตจํานวนมากเดินทางมาท่องเที่ยวและเข้ารับการรักษาพยาบาลในไทย ซึ่งไทยพร้อมที่จะอํานวยความสะดวกแก่ชาวคูเวตที่เดินทางมารักษาพยาบาลในไทยเช่นที่ผ่านมา และหวังว่าหวังว่าทั้งสองประเทศจะมีพัฒนาการทางความสัมพันธ์และความร่วมมืออย่างสม่ําเสมอในทุกด้าน
รัฐบาลไทย-ข่าวทำเนียบรัฐบาล-คนมหาดไทยและเครือข่ายร่วมใจ ร่วมทุกข์ ร่วมสุข ช่วยเหลือประชาชนผู้ประสบภัยโควิด-19 จัดตั้งกองทุน “มหาดไทย ร่วมทุกข์ ร่วมสุขประชาชนจากภัยโควิด-19”
วันศุกร์ที่ 17 เมษายน 2563
คนมหาดไทยและเครือข่ายร่วมใจ ร่วมทุกข์ ร่วมสุข ช่วยเหลือประชาชนผู้ประสบภัยโควิด-19 จัดตั้งกองทุน “มหาดไทย ร่วมทุกข์ ร่วมสุขประชาชนจากภัยโควิด-19”
คนมหาดไทยและเครือข่ายร่วมใจ ร่วมทุกข์ ร่วมสุข ช่วยเหลือประชาชนผู้ประสบภัยโควิด-19 จัดตั้งกองทุน “มหาดไทย ร่วมทุกข์ ร่วมสุขประชาชนจากภัยโควิด-19”
วันนี้ (17 เม.ย. 63) กระทรวงมหาดไทย เปิดเผยว่า ตามที่ได้เกิดสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ซึ่งรัฐบาลได้ดําเนินมาตรการในการสกัดกั้นและป้องกันการแพร่ระบาดของโรคโควิด-19 และมีการปิดสถานประกอบการต่าง ๆ ที่มีความเสี่ยงต่อการแพร่ระบาดของโรคโควิด-19 ส่งผลให้มีพี่น้องประชาชนจํานวนมากได้รับความเดือดร้อนจากการขาดรายได้ประจํา และรัฐบาล องค์กร และหน่วยงานต่าง ๆ ได้กําหนดมาตรการช่วยเหลือประชาชนไปแล้วนั้น
เพื่อเป็นการช่วยเหลือประชาชนที่ยังไม่ได้รับความช่วยเหลือจากหน่วยงาน องค์กร หรือเข้าไม่ถึงระบบความช่วยเหลือ หรือไม่สามารถขอรับสิทธิตามระเบียบของทางราชการได้ ข้าราชการระดับสูงของกระทรวงมหาดไทย ทั้งฝ่ายการเมือง ฝ่ายประจํา และรัฐวิสาหกิจ ได้พร้อมใจกันบริจาคเงินเดือนร้อยละ 50 เป็นเวลา 3 เดือน รวมถึงข้าราชการกระทรวงมหาดไทย ข้าราชการบํานาญ และเครือข่ายของกระทรวงมหาดไทย ร่วมบริจาคตามความสมัครใจ และร่วมกันจัดตั้งกองทุนชื่อ “มหาดไทย ร่วมทุกข์ ร่วมสุขประชาชนจากภัยโควิด-19” ขึ้น โดยมีการแต่งตั้งคณะกรรมการบริหารจัดการกองทุนขึ้น เพื่อพิจารณาช่วยเหลือประชาชนให้เป็นไปตามวัตถุประสงค์ของการจัดตั้งกองทุนต่อไป
ชาวกระทรวงมหาดไทย ทั้งผู้บริหาร ข้าราชการ ข้าราชการบํานาญ และเครือข่าย มีความตั้งใจในการร่วมทุกข์ ร่วมสุข กับพี่น้องประชาชนผู้ได้รับความเดือดร้อนจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) จึงขอเป็นส่วนหนึ่ง เพื่อร่วมบรรเทาความเดือดร้อนให้กับพี่น้องประชาชน นอกจากการปฏิบัติตามหน้าที่ราชการ ดังปณิธานของชาวมหาดไทยที่ว่า “บําบัดทุกข์ บํารุงสุข”
รัฐบาลไทย-ข่าวทำเนียบรัฐบาล-รมว.ทส. มอบประกาศนียบัตร​และเข็มวิทยฐานะ​ ให้แก่ผู้สำเร็จการฝึกอบรมโครงการฝึกอบรมหลักสูตร​ นบทส. รุ่นที่ 1 และ 2
วันพฤหัสบดีที่ 20 สิงหาคม 2563
รมว.ทส. มอบประกาศนียบัตร​และเข็มวิทยฐานะ​ ให้แก่ผู้สําเร็จการฝึกอบรมโครงการฝึกอบรมหลักสูตร​ นบทส. รุ่นที่ 1 และ 2
รมว.ทส. มอบประกาศนียบัตร​และเข็มวิทยฐานะ​ ให้แก่ผู้สําเร็จการฝึกอบรมโครงการฝึกอบรมหลักสูตร​ นบทส. รุ่นที่ 1 และ 2
รมว.ทส. มอบประกาศนียบัตร​และเข็มวิทยฐานะ​ ให้แก่ผู้สําเร็จการฝึกอบรมโครงการฝึกอบรมหลักสูตร​ นบทส. รุ่นที่ 1 และ 2
วันนี้​ (20​ สิงหาคม​ 2563) เวลา 14.00 น. ณ ห้องอารีย์สัมพันธ์ อาคารกรมส่งเสริมคุณภาพสิ่งแวดล้อมนายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานมอบประกาศนียบัตร​และเข็มวิทยฐานะ​ ให้แก่ผู้สําเร็จการฝึกอบรมโครงการฝึกอบรมหลักสูตร​ "นักบริหารจัดการทรัพยากรธรรมชาติและสิ่งแวดล้อม​ระดับสูง​ (นบทส.)​รุ่นที่​ 1และ​ 2จํานวน​ 126 ท่าน อีกทั้งให้เกียรติเป็นประธานปิดโครงการฝึกอบรมฯ พร้อมทั้งกล่าวแสดงความยินดีและขอเป็นกําลังใจให้กับผู้ผ่านการฝึกอบรมทุกท่าน โดยสิ่งสําคัญในการทํางานขอให้มีความมุมานะ มีความอดทน มีความสามัคคี และขอให้นําความรู้ ความเข้าใจ ศักยภาพ และประสบการณ์ที่ได้รับจากการฝึกอบรมและการปฏิบัติงาน ไปประยุกต์ใช้เพื่อให้กระทรวงทรัพยากรธรรมชาติและสิ่งแวดล้อมมีศักยภาพในการทํางานเพื่อประโยชน์แก่ประชาชนสืบไป